 **Ministerul Mediului, Apelor și Pădurilor**



**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI DÂMBOVIŢA** |

**Nr. 12756/7441/14.03.2023**

PROIECT **DECIZIA ETAPEI DE ÎNCADRARE**

**Nr. din 14.03.2023**

Ca urmare a solicitării de emitere a acordului de mediu adresate de **COMUNA VOINEȘTI,** cu sediul in comuna Voinești, satul Voinești, str. Principală, nr. 145, județul Dâmbovița**,** înregistrată la Agenția pentru Protecția Mediului (APM) Dâmbovița cu nr. 12756 din 29.08.2022, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 02.03.2023 că proiectul ***,,Extindere sistem de canalizare in satul Voinești și satul Gemenea Brătulești, comuna Voinești, județul Dâmbovița"***, propus a fi amplasat în comuna Voinești, satul Gemenea Brătulești, strada Principală – DN 72 A, județul Dâmbovița **nu se supune evaluării impactului asupra mediului****, evaluării adecvate și impactului asupra corpurilor de apă**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct.13, lit. a in corelare cu pct. 10, lit. b;

b) impactul realizării proiectului asupra factorilor de mediu va fi redus pentru sol, subsol, vegetație, fauna și nesemnificativ pentru ape, aer și așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

1. ***mărimea proiectului***:

Lucrările din cadrul investiției se desfășoară pe domeniul public al UAT comuna Voinești. Prin proiect se propune :extinderea rețelei de canalizare, care va avea o lungime de L = 7044 m și următoarele diametre: Dn 250.

Suprafața totală ocupată – 40 mp, aferentă stațiilor de pompare;

Caminele de capăt – 7 buc ;

Conductă refulare – L=1185 m;

Subtraversări – 7 buc ;

Supratraversări – 2 buc;

Cămine vizitare – 124 buc ;

Cămine de schimbare de directive – 3 buc ;

Cămine rupere de pantă – 3 buc.

Proiectul va fi structurat astfel:

* execuția lucrărilor de canalizare ;
* execuția lucrărilor de stații de pompare ;
* execuția lucrărilor de refacere carosabil, accese in curți, șanțuri betonate și șanțuri din pământ.
* execuția lucrărilor de instalații electrice și branșament la rețeaua electrică.

Pentru extinderea rețelei de canalizare se vor executa următoarele lucrări:

Pentru a asigura canalizarea și epurarea apelor din satele Gemenea Bratulești și extinderea rețelei de canalizare in satul Voinești se vor executa următoarele lucrări :

►Rețea de canalizare;

►Stații de pompare;

►Refacere șanțuri, carosabil;

Rețeaua de canalizare proiectată are lungimea L = 7044 m și este realizată din țeavă canal PVC, Sn 4 DN 250 mm și anume:

- ramura dreaptă a DN 72 A – 3560 m;

- ramura stângă a DN 72 A – 3484 m.

Adâncimea minimă de pozare a rețelei va fi de 1,2 m pe un pat de nisip de 20 cm. Adâncimea maximă va fi de 6 m. Datorita configurației reliefului zonei s-au prevăzut 4 stații de pompare ape uzate care vor fi alimentate de la rețeaua electrică de joasă tensiune din zonă.

Subtraversările se vor realiza cu foraj orizontal dirijat cu tub de protecție din oțel Dn 324 mm cu lungimea totală de 70 m executate pe străzile:

- strada Valea Mare - o subtraversare cu lungimea de 10 m;

- DN 72 A – șase subtraversări cu lungimea de 10 m fiecare.

Supratraversările – 38 ml, se vor proteja la ingheț cu ruluire din vată minerală și tablă zincată. SPAU2 – CV30 – Roluire din vată minerală și tablă zincată in lungime de 20 ml. CV46 – CV45 – Roluire din vată minerală și tablă zincată in lungime de 18 ml.

La realizarea lucrărilor se vor utiliza materiale agrementate conform reglementărilor nationale in vigoare, precum si a legislatiei si standardelor nationale, armonizate cu legislatia Uniunii Europene, aceste materiale trebuie sa fie in concordanta cu prevederile H.G. nr. 766/1997 si Legea nr. 10/1995 privind obligativitatea utilizarii de materiale agrementate la executia lucrarilor.

Cămine de vizitare

Căminele de vizitare se vor executa din prefabricate din beton și se vor monta conform planului de situație. Se propun un numar de 138 cămine de vizitare din care:

- 7 buc. cămine de capat;

- 4 buc. cămine de schimbare de direcție;

- 3 cămine rupere de pantă;

- 124 de cămine de vizitare.

Pentru buna funcționare si intreținere a rețelei s-au prevăzut cămine de vizitare la o distanță de max. 60 m intre ele in linie dreaptă și la fiecare schimbare de direcție. Dacă vor fi situații in care viteza de autocurățire nu se realizează, se vor intercala cămine de realizare.

Stații de pompare

Datorită configurației terenului vor fi necesare 4 stații de pompare din prefabricate de beton.

Stațiile de pompare apar ca necesare pentru pomparea apelor uzate in diferite puncte ale rețelei de canalizare (acolo unde relieful terenului nu permite scurgerea apelor uzate gravitațional).

Stațiile de pompare sunt echipate cu 1+1 pompe.

Componentele tehnologice principale sunt:

- electropompă submersibilă;

- grătar mecanic;

- bazin de omogenizare;

Pentru realizarea vitezei minime de 1,0 m/s pe conducte de refulare, debitele de calcul fiind mici, debitul pompat a fost determinat prin aplicarea unui spor la debitul de calcul, fiind ales un minim al diametrului conductei de refulare de 110 mm cu lungimea de 1185 m.

Stațiile de pompare vor fi realizate din prefabricate din beton cu diametrul interior de 2,00 m și adâncimi după cum urmează:

-SPAU 1: adâncime liberă =3m;

-SPAU 2: adâncime liberă =5m;

-SPAU 3: adâncime liberă =5 m;

-SPAU 4: adâncime liberă =5 m.

Stațiile de pompare vor fi echipate cu 2 electropompe pentru ape uzate cu caracteristicile: Q = 12 mc/h, H = 17 mCA. Conductele de refulare aferente acestor stații de pompare sunt realizate din PEHD PE100 Dn110 și are lungimea de :

-SPAU 1 – conducta refulare PEHD PE100 Dn110 L=310 m;

-SPAU 2 – conducta refulare PEHD PE100 Dn110 L=500 m;

-SPAU 3 – conducta refulare PEHD PE100 Dn110 L=350 m;

-SPAU 4 – conducta refulare PEHD PE100 Dn110 L=25 m;

Stațiile de pompare vor fi amplasate in lungul drumului națtional DN 72A.

Refacere sistem rutier

Lucrările pentru introducerea rețelei de canalizare vor afecta șanțurile, trotuarele și accesele in curți. Se impune: refacere accese curți din beton pe drumul național DN 72 A cu tuburi din beton Dn 400 – 230 buc. și se vor reface 850 ml de șanțuri betonate și 2550 ml de șanturi din pământ. La realizarea lucrarilor se vor utiliza materiale agrementate conform reglementarilor naționale in vigoare, precum și legislației și standardelor naționale, armonizate cu legislația Uniunii Europene. Subtraversarile pentru conductele ce transporta lichide cu curgere sub nivel liber vor respecta utmătoarele prevederi:

* pe toată lungimea subtraversării conductele vor fi protejate intr-un tub de protecție de oțel;
* creasta tubului de protecție va fi pozata la o adâncime de minim 1.50 m față de cota axului drumului;

In cadrul lucrărilor se vor respecta distanțele minime și protejarea lor, față de rețelele electrice (de apropiere la paralelism, respectiv intersectare.

Rețeaua de canalizare se va monta la o distanță de 0.6 m față de rețeaua electică in plan orizontal, respectiv 0.25 m in plan vertical.

Pentru protejarea integrității rețelelor de utilități existente, în faza premergătoare execuției lucrărilor de săpătură, se vor marca în teren a rețele de utilități care ar putea fi afectate de lucrări.

In cadrul lucrărilor se vor respecta distanțele minime și protejarea lor, față de rețelele de gaze naturale (de apropiere la paralelism, respectiv intersectare).

Conducta de refulare a stațiilor de pompare se va monta la o distanță de 0.5 m față de rețeaua de gaze naturale in plan orizontal, respectiv 0.50 m in plan vertical.

b) ***cumularea cu alte proiecte*** - nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea in funcțiune a obiectivului vor fi luate masuri de securitate şi paza la incendii;

***2. Localizarea proiectelor***

2.1. utilizarea existentă a terenului: teren in comuna Voinești, județul Dâmbovița;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

II. Proiectul propus nu intra sub incidenţa art. 28 din O.U.G. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările si completările ulterioare, amplasamentul propus nu se află în/sau vecinătatea unei arii naturale protejate sau alte habitate sensibile.

III. Motivele pe baza cărora s-a stabilit neefetuarea evaluării impactului asupra corpurilor de apă: Conform adresei inregistrată la APM Dâmbovița cu nr.2866 din 21.02.2023 , emisă de A.B.A. Argeș Vedea Pitesti, pentru proiectul de investiție : nu este necesară elaborarea SEICA.

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***
* ***Executarea lucrărilor se va face cu respectarea documentației tehnice depuse, a normativelor și prescriptiilor tehnice specifice;***
* ***Se vor respecta măsurile de reducere și protecție menționate în memoriul de prezentare referitoare la executarea lucrărilor, pentru realizarea proiectului în condiții de siguranță și cu impact minim posibil pe fiecare factor de mediu;***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;
* Se va respecta Avizul de gospodărire a apelor nr. din data de ... emis de ABA Argeș Vedea Pitești;

**Protecţia aerului**

* materialele de construcţie se vor depozita în locuri închise şi ferite de acţiunea vântului, pentru evitarea dispersiei particulelor de praf, ciment, var etc.;
* materialele de construcţie pulverulente se vor manipula în aşa fel încât să se reducă la minim nivelul de particule ce pot fi antrenate de curenţii atmosferici;
* emisiile de poluanţi rezultaţi de la vehiculele rutiere trebuie să se încadreze în normele tehnice privind siguranţa circulaţiei rutiere şi protecţiei mediului, verificaţi prin inspecţia tehnică periodică; cantităţile anuale de poluanţi emişi din activitatea de transport se calculează folosind metodologia specifică;
* concentraţiile noxelor emise de la motoarele termice care funcţionează pe motorină nu vor depăşi limitele maxime admise de H.G. 743/2002;
* în perioadele secetoase şi ori de câte ori este nevoie se vor umecta căile de acces pentru evitarea poluării cu praf;

**Protecția împotriva zgomotului**

- în timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele SR 10009/2017/ C91 : 2020– Acustică Urbană - limite admisibile ale nivelului de zgomot din mediul ambiant; OM 119 / 2014 pentru aprobarea Normelor de igienă şi sănătate publică privind mediul de viaţă al populaţiei, cu modificările și completările ulterioare;

**Protecţia solului**

1. **În perioada de construire**

* mijloacele de transport vor fi asigurate astfel încât să nu existe pierderi de material sau deşeuri în timpul transportului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;
* se vor amenaja spaţii amenajate corepunzător pentru depozitarea materialelor de construcţie şi pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

1. **În perioada de funcționare**

-sunt interzise deversările neautorizate sau accidentale ale oricare substanţe poluante pe sol, în apele de suprafaţă sau freatice

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, OUG 92/2021 privind regimul deşeurilor aprobată prin Legea nr. 17 din 2023;***

1. **În perioada de construcţie**

- deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

- deşeurile menajere se vor colecta în europubelă şi se vor preda către firme specializate;

- preluarea ritmică a deşeurilor rezultate pe amplasament, evitarea depozitării necontrolate a acestora;

- deșeurile generate vor fi eliminate sau valorificate numai prin operatori autorizați pe bază de contract;

- este interzisă abandonarea deşeurilor sau depozitarea în locuri neautorizate; pe durata transportului deşeurile vor fi însoţite de documente din care să rezulte deţinătorul, destinatarul, tipul deşeurilor, locul de încărcare, locul de destinaţie, cantitatea;

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată și evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Laura Gabriela Briceag**

**Șef Serviciu A.A.A.**, **Întocmit,**

**Maria Morcoașe consilier A.A.A.**

**Amalia Didă**

**consilier C.F.M. ,**

**Șef Serviciu C.F.M., Cornelia Vlaicu**

**Cornelia Vlaicu**